Rodnos kalnai
Rodnos kalnai (rumun. Munții Rodnei) – Rytų Karpatų kalnų masyvas šiaurės Rumunijoje, Maramurešo regione, netoli Ukrainos sienos. Sudaro ribą tarp Maramurešo ir Bistricos-Neseudo apskričių. Nusidriekę rytų–vakarų kryptimi ~50 km. Šiaurėje leidžiasi į Višeu slėnį (Prislopo perėją), pietine riba teka Didysis Somešas. Aukščiausia vieta – Pietrošu kalnas (2305 m). Kalnuose yra ledyninių ežerų, urvų. Šlaitai daugiausia apaugę miškais. Vystomas turizmas, kalnų sportas. Pagrindinis turistinis centras – Borša. Rodnos kalnai paskelbti nacionaliniu parku. Petrošu kalnas Krioklys Kalnų slėnis rūke Rodnos kalnai